**Өз заманыңыздың майталманы болыңыз**

 Тұңғыш президент Н.Назарбаев «Қазақстан ХХI ғасырда дамыған елдермен теңестiрiп, өркениеттi әлемнен мәртебелi орын алуына ықпал етер бiрден-бiр құдiрет­-бiлiм, бiлiмдi ұрпақ»-деп 21-ғасырды ғылым мен бiлiмнiң ғасыры атады. Бiздiң жарқын болашағымыздың кiлтi бiлiмде. Сондықтан қазiргi таңда балаларымыздың бiлiмi мен тәрбиесi өзектi мәселелердiң бiрi болып тұр. Бiлiмдi, шығармашылық қабiлетi жоғары жас ұрпақты тәрбиелеу ұстаздардың басты мiндеттерiнiң бiрi екенiн естен шығармауымыз қажет. Қазiр заман өзгердi құндылықтар күшейдi. Қазiргi заман мұғалiмiне қойылатын талаптар зор. Мұғалiм бiлiмi бiлiктiлiгiне сай, көп оқитын, көп iзденетiн, бiлiмiн күнделiктi тұрмыспен ұштастыра алатын, өзiндiк дара көзқарасы бар, соны қорғай алатын, қайсар тұлға, зеттеушiлiк, iздемпаздық қасиетi бар маман, оқушының өз бетiнше бiлiм алуына жетелей алатын болуы керек. Қазiргi мұғалiм оқушыны баурап алатын ұйымдастырушылық, бейiмдiлiк, шығармашылық, сараптамалық қабiлеттерi болуы тиiс. «Ал мен өзiм ұстаз ретiнде осы талаптарға сәйкес келе аламын ба, жалпы адам ретiнде оқушыларды жетелейтiн қандай қасиеттерiм бар?» деген ой туындады.

 «Тегiнде, адам баласы адам баласынан ақыл, бiлiм, ар, мiнез деген қасиеттермен озады » деген ұлы ақын Абай сөзi барлық уақытта өз мәнiн жойған емес. Озық ойлы бiлiмдар адамдар заманның, қоғамның дамуына, өзгеруiне өз үлесiн қосады. Қазiргi заманғы қоғамдық, әлеуметтiк, экономикалық, мәдени өзгерiстер мен дамулар мектептiң оқу процесiне әсер етедi. Жан - жақты терең бiлiм беру мақсатында жаңа реформалар енгiзiлiп, көптеген технологиялар ұсынылуда. Кез-келген оқыту адамды белгiлi бiр мөлшерде дамытады. Мен бiлiмдi жетiлдiруден, жаңаны танудан жалықпаймын, өйткенi менiң мамандығым осыны талап етедi. Физик ретiнде мен әлемде болып жатқан барлық ғылыми-техникалық прогресстен хабардар болуым керек. ХХI ғасыр ғылым мен техниканың өркендеу ғасыры деген күннiң өзiнде адам баласы бiр саланың маманы болып қалмауы қажет деген ойды алға тартудамын. Өз заманыңыздың майталманы болуыңыз керек. Бұл талап ұстаздар қауымына да қатысты. Сондықтан шетел тiлiн үйрену мен үшiн де, менiң шәкiрттерiм үшiн де жаңаша мүмкiндiктер ашады. Оқушыларға бiлiм беруде сын тұрғысынан ойлау әдiсiн қолдану, оларға шығармашылық еркiндiк беру, физикалық құбылысты зеттеуге ынталандыру әлемдiк бiлiм алу деңгейiне жетудiң бiр жолы. Заман талабына сай бiлiм беру үрдiсiн жақсартудың тағы бiр жолы- модернизация, ол дегенiмiз бiлiм алу жолында қазiргi техникалық мүмкiндiктердi пайдалану. Бұл ақпараттық технологиларды пайдалану оқушыларға қабылдау, түсiну, еске сақтау, пәнге деген қызығушылықтарын арттырса, ал мұғалiм үшiн бағалау және қолдану үрдiсiн басқару үшiн қолайлы. Қоғамдағы жаңаша үрдiс әлеуметтiк мәдениеттiң басым бағыттарынын өзгерстерiнiң бiлiмдегi жаңаруды қажет етуi оның мақсатты, мазмұны, әдiстерi мен технологияларының iске асырылуы жаңаша бiлiмдегi жетекшi тұлға ретiнде мұғалiм кызметiнiң маңыздылығын айқындау болып табылады.

 Бүгiнгi таңда ұстаз тек мәлiмет берiп қана қомай, шәкiртiн халықаралық бiлiм, инновация, экономика кеңiстiгiне шығу үшiн бiлiктi маман ретiнде қатаң бәсекелестiк жағдайында өмiр сүруге бейiмдеу керек. Өз кәсiбiн, өз пәнiн, барлық шәкiрттерiн, мектебiн шексiз сүйетiн нағыз ұстаз, яғни жаңашыл мұғалiмнiң қолынан келедi. Өз iсiме деген қызығушылық пен сүйiспеншiлiк қана менi небiр қиын белестерден өтуге жетелейдi, алға қойған мақсаттарға батыл кiрiсуге септiгiн тигiзедi. Әдеби шығармадағы мұғалімнің «Оқушы – толтыруы керек бос ыдыс емес, жандыруға болатын шырақ» деген сөзі өте орынды деп ойлаймын.

 Нәтижесiнде бiр емес, бiрнеше жас жүректiң мәңгi ұстазы болып қаламын деген сенiмдемiн. Менiң байлығым – менiң шәкiрттерiм. Бiз өз бойымызға сiңiрген бiлiмдi жарық сәулесiндей таратамыз, өзгеге жылу беремiз, өйткенi барлық күш-қуат бiлiмде.